cyanic-selkie/wikianc huggingface dataset:
Hyper Text Coffee Pot Control Protocol
Cumandus e arrespustas
HTCPCP est un'estensioni de su protocollu HTTP. Is pedidas HTCPCP funt identificadas cun su schema URI  (o sa tradutzioni in una de is 29 lìnguas suportadas) e agiungit cancu mètodu: Su protocollu definit fintzas duus stadus de faddina:
Movimentu "Save 418"
Su 5 austu 2017, Mark Nottingham, presidenti de su grupu de traballu HTTPBIS IETF, at pediu de bogai su còdixi de stadu 418 "I'm a teapot" de sa prataforma Node.js. Sa dii apustis, Nottingham at pediu chi is riferimentus a 418 "I'm a teapot" fessint bogaus de su linguàgiu de programatzioni Go e apustis de Python e de sa libreria HttpAbstractions de ASP.NET.
Arrespundendi, su svilupadori de 15 annus Shane Brunswick at creau unu situ web, save418.com, e at fundau su movimentu "Save 418 Movement", narendi chi is riferimentus a 418 "I'm a teapot" in unus cantu progetus funt "unu promemòria chi is processus asuta de is elaboradoris funt ancora fatus de umanus" ("a reminder that the underlying processes of computers are still made by humans"). Su situ de Brunswick est bessiu virali me is oras apustis de sa publicatzioni, arregollendi millas de upvotes in s'arretza sotziali Reddit, e provochendi s'impreu de massa de s'hashtag Twitter #save418 introdùsiu de Brunswick etotu in su situ de su movimentu.
Faendi atentzioni a sa chèscia pùblica, Node.js, Go, Python's Requests e sa libreria HttpAbstractions de ASP.NET ant decìdiu de no nci bogai 418 "I'm a teapot" de is progetus insoru.
Manlleu
Manlleu est una comuna ispagnola de 20.505 abitantes situadu in sa comunidade autònoma de sa Catalogna.
David Guetta
Pierre David Guetta (Parigi, 7 de santandria 1967) est unu DJ e produtore musicale eletrònica frantzesu.
Düsseldorf
Düsseldorf est una tzitade tedesca e sa capitale de sa Nord Reno-Westfalia e in su 2008 aiada 584.217 abitantes.
Palermo
Palermu est una tzitade de 660.832 abitantes, cabu-de-logu de provìntzia e de sa Regione Sitzìlia. Su territoriu inghiriu est connottu comente “La conca d'oro” po sa coltivatzione de arantzos e limones. Fundada dae sos Fenicios, est istada a poi grega, e romana. Conchistada dae sos barbaros Bandalos e Ostrogotos. A poi po tres seculos sutta sos Bizantinos e apoi sutta sos Arabos. Conchistada dae Ruggero d'Altavilla, Normannu, su 1071 a poi de unu assediu. Passat poi sutta sos Angioinos. Su 1442 Palermo e sa Sizilia intrea passat sutta sos Aragonesos. Su 1504 sutta sos Ispagnolos, e apoi sutta sos Borbones e sos Savoias. Sos Normannos ant fraigadu monumentos importantes: sa Cattedrale de santu Giuanne de sos eremidas : incomintzada comente basilica, a poi mudada in moschea dae sos Arabos; tòrrat a essere creja cristiana (1184) Monumentu imponente e de bellesa manna. Su Palattu reale, fraigadu dae sos Normannos. Restauradu in su 1555 est istadu s'abìtu de sos res ispagnolos, de sos res borbonicos, e de sos Savoias.. Sa Cappella Palatina, unu gioiellu architettonicu, cun colunnas, e mosaicos chena fine, e cun su Cristos Pantocrator in sa gupula. Ateras crejas chi meritant un ammentu: San Giuseppe ai Teatini – Santa Caderina e Alessandria – Sa creja de su Gesù a Casa Professa (Gesuitas), creja meravigliosa, rinascimentale e prebarocca - Sa creja gotico catalana Santa Maria de sa cadena. Affaca a Palermo su Duomo de Monreale, fraigadu sutta sos Normannos dae mastroa Arabos o de iscola araba ( XII-XIII sec.) Un ispantu! Riccu de mosaicos. Attaccadu a su Duomo unu chiostro in istile arabu.
Espalmador
Espalmador o S'Espalmador est un'isuledda de propiedade privada chi faghet parte de is ìsulas Baleares, in Ispagna. S'agatat a norti de Formentera.
Sa mannària est de unos 2925 m de norti fache a sud e de unos 800 m de s'uestu fache a s'estu (137 ètaros).
Àteras duas isuleddas chi s'agatant a curtzu de Espalmador sunt Illa Castavi e Illa des Porcs; una pariga de chilòmetros prus a s'estu s'agatat s'ìsula Espardell.
Simaghis
Simaghis est una bidda de sa Provìntzia de Aristanis, s'agatat a 12 metros in pitzu de su mare e tenet 2.157 bividores.
Cultura
Un'attera importanti manifestatzioni chi si svolgit in sa bidda de Simaghìs esti su "Mraxani rumor fest", unu cuncertu chi esti arribau in su 2010 a sa sua quarta editzioni. Organizzau, cun s'aggiudu de su Comunu e dae sas atividades locales, dae sos giovanes de s'omonima associatzioni chi funtis arrannescius a bettire in sa bidda insoru artistas famosus commente CapaRezza, Motel Connection, The Wailers, 99 posse e medas atteros.
Amministratzioni
Sindigu : Frantziscu (Cicci) Cossu; data de eletzioni : 31-5-2010; partidu : lista civica; mandadu : segundu
Geografia
Sa bidda de Simaghis s'agattat in su pranu de su Campidanu majori, innui su frumini Tirsu arricidi is abbas de s'arriu Santa Elena (o arriu de Biddaubrana).
Istoria
Su territoriu de Simaghis fudi bividu giai dae sa Preistoria, commente testimongiant is repertos archeologicos agatausu innìa. Is zonas archeologicas funtis: In su periudu Giudicali Simaghis fadiat parti de s'omonima Curadoria aintru de su Giudicau de Arborea.
Prima repùblica ispagnola
Sa Prima repùblica ispagnola fiat proclamada su 11 de freàrgiu de su 1873 dae sa majoria de su parlamentu. Sa die in antis su re Amedeu su I aiat abdicadu. Sa repùblica aiat tentu durada de 23 meses, fintzas a su 29 de nadale de su 1874 in sos cales aiat mudadu chimbe presidente: Estanislao Figueras, Francisco Pi i Margall, Nicolás Salmerón, Emilio Castelar und Francisco Serrano Domínguez.
Sos republicanos aiant pranificadu s'istitutzione de una repùblica federale, progetu però chi no fiat abiadu dae luego, sende chi fiat previdida sa cunvocatzione de una costituente de sas Cortes, chi poderet progetare sas caraterìsticas de sa federatzione. Non prus, sos radicales punnaiant a sa formatzione de una repùblica unitària, de manera de nche pònnere sos partidos s'unu contras de s'àteru suta ghia issoro. A primìtziu sos radicales fiant foras de sos postos de cumandu e durante su perìodu de su Carlismu e de sa rivolutzione de su 1868 s'agataiant alliadoscun àteros grupos isolados.
Sas cuntronos in s'esèrtzitu, sos isfortzos de ischirriare s'istadu in una cunfederatzione de repùblica soberanas, sa cunditzione instàbile chi s'agataiat in Bartzellona, sos cumproos fallidos de fàghere unu corpu de istadu, is punnas a fàghere sa rivolutzione a traessu de Prima Internatzionale, s'iscassia de legitimidade polìtica e is cunflitos internos a sa dirigèntzia, aiant indebilitadu sa repùblica meda in presse. De facto aiat agabbadu de esìstere dae su 3 de ghennàrgiu de su 1974, cun su unu guvernu ghiadu dae su generale de Madrid Manuel Pavía, chi fiat formadu bogende·nche a foras totu sos partidos, a parte sos Cantonalistas e sos Carlistas. Sos monàrchicos e sos republicanos si fiant opostos a sa ghia de sos radicales unidos e de sos costitutzionalistas, chi fiant però solos grupos capatzos de guvernare. Custu fatu poniat su guvernu issoro in una cunditzione de instabilidade manna. Fiat duncas formadu unu guvernu nou dae su generale Francisco Serrano Dominguez, mancari custu èsseret petzi una formalidade, sende chi sas Cortes si fiant como mai iscontzadas. Sas fortzas carlistas fiant intertantu lòmpidas a ammanniare ulteriormente sos territòrios controllados dae issas.
Sos monarchistas aiant chircadu aprigu in Alfonsu su XII, fìgiu de sa reina Isabella II e si fiant organizados suta Antonio Cánovas del Castillo. In custu perìodu sa repùblica aiat sighidu a s'agatare, fintzas a cando su generale de brigada Arsenio Martínez-Campos impare cun s'esèrtzitu, su 29 de nadale si fiat refudadu de mòvere contra Alfonsu. Su guvernu aiat torradu a si unire detzidende pro a fine de sa repùblica e sa restauratzione de sa monarchia borbònica, cun sa proclamatzione de Alfonsu su XII che re.
Barry Bostwick
Barry Knapp Bostwick (San Mateo, California, 24 de freàrgiu, 1945), est unu còmicu e attore americanu.
Espardell
Espardell o S'Espardell est una de is ìsulas Pitiusas, in s'artzipèlagu de is Baleares, Ispagna.
A sud de s'isula s'agatat s'isuledda de Espardellò, geograficamente parte de Espardell.
Sa mannaria de Espardell est 0,6 km² de istèrrida.
Soddie
Soddie est una bidda de sa Provìntzia de Aristanis in su Barigadu e jughet 135 bividores.
Propata
Propata (Propâ in limba ligure) est unu comune italianu de 165 abitantes in sa Provìntzia de Gènova in Liguria.
Die internatzionale de sa fèmina
Sa Die Internatzionale de sa fèmina (o Die internatzionale de is deretos de is fèminas) si tzèlebrat s'8 de martzu de ònnia annu pro ammentare siat is conchistas sotziales, econòmicas e polìticas, siat is discriminatziones e is fortzaduras chi is fèminas ant baliadu peri totu su mundu. Dd'aiant acrobada a sa Die internatzionale pro s'eliminatzione de sa violèntzia contras is fèminas istituida su 17 mese de idas 1999 e chi ruet ònnia annu su 25 de Onniasantu. Si tzèlebrat in is Istados Aunidos dae su 1909, in unos cantos paisos europeos dae su 1911 e in Itàlia dae su 1922.
In su faeddare fitianu, in s'imprenta e in sa publitzidade si costumat a imperare, isballiende, su nomìngiu “Festa de sa fèmina” ma est prus giustu “Die Internatzionale de sa fèmina” proite sa motiva no est sa festa, ma is cunsideratziones chi si faghent in custa die.
Primìtzios
Su VII Cungressu de sa II Internatzionale Sotzialista dd'aiant fatu in Stoccarda dae su 18 a su 24 austu 1907; ddoe aiant pigadu parte 884 delegados de 25 istados. Cun issos s'agataiant is prus importantes personalidades marxistas de s'ora: Rosa Luxemburg, Clara Zetkin e August Bebel, Lenin, Martov, Jean Jaurès. In cussa ocasione, in prus a is chistiones de su colonialismu e de sa gherra in Europa, s'aiat tratadu finas sa chistione feminina e sa rivendicatzione de su votu a is fèminas.
A pitzus de custa chistione su Cungressu aiat votadu una risolutzione chi is partidos s'impromitiant a gherrare pro sa conchista de su sufràgiu universale de is fèminas, chene chircare alleàntzias cun is feministas burghesas ma prus a prestu acordende-si cun is partidos sotzialistas chi gherraiant pro su sufràgiu de is fèminas.
Duas dies a pustis, peri una Cunferèntzia Internatzionale de is fèminas sotzialistas, a in antis de 58 delegadas de 13 paisos, s'aiat detzìdidu de fundare un'Ufìtziu de informatzione de is fèminas sotzialistas: Clara Zetkin dd'aiant votada a segretària e sa rivista chi dirigiat, Die Gleichheit (S'ugualidade), nde fiat essida s'òrganu de s'Internatzionale de is fèminas sotzialistas.
Sa die de is fèminas in is Istados Aunidos (1908-1909)
Non totus aiant agradèssidu sa detzisione de s'istorrare de is “feministas burghesas”: in is Istados Aunidos, sa sotzialista Corrine Stubbs Brown aiat iscritu in sa rivista The Socialist Woman chi su Cungressu non diat àere tentu <<deretu perunu de cumandare a is fèminas sotzialistas a cummente e cun chie gherrare pro sa liberatzione insoro>>. Fiat issa etotu chi at ghiadu is traballos de sa Cunferèntzia de su Partidu Socialista de Chicago sa domìniga in fatu in su Garrick Theater: cussa cunferèntzia, chi totus is fèminas ddoe fiant invitadas, dd'aiant posta <<Woman's Day>>, sa die de sa fèmina. Difatis s'aiat resonadu de s'isfrutamentu de is meres a noghimentu de is operajas in contu de salàriu bàsciu e oràrios de traballu, de is discriminatziones sessuales e de su deretu de votu a is fèminas.
Cussa initziativa non aiat bogadu frutu luego, ma a s'acabbada de s'annu su Partidu Sotzialista Americanu s'aiat incumandadu cun totus is setziones locales de intregare s'ùrtima domìniga de freàrgiu 1909 a s'organizatzione de una manifestatzione pro su deretu de voto femininu. Aici in is Istados Aunidos sa primu e ufitziale die de sa fèmina dd'aiant tzelebrada su 23 de freàrgiu 1909. A is ùrtimos de s'annu, su 22 de onniasantu, in New York s'aiat incarreradu unu isciòperu mannu de binti millas de camiseras chi aiat duradu finas a su 15 de freàrgiu 1910. Sa domìniga in fatu, su 27 freàrgiu, me in sa Cernigie Hall, tremilas fèminas aiant tzelebradu torra su Woman's Day.
Sa Cunferèntzia de Copenaghen (1910)
Is delegadas sotzialistas americanas, pro s'alidàntzia chi ddis beniat dae sa die de sa fèmina pesada a die nòdida, aiant propostu me in sa de duas Cunferèntzias Internatzionales de is fèminas sotzialistas de austu 1910 tenta in sa Folkets Hus (Domo de su Pòpulu) de Copenaghen – duas dies antis de abèrrere su de VII Cungressu de s'Internatzionale Sotzialista – de istituire una die comuna intregada a sa rivendicatzione de is deretos de is fèminas.
Non s'aiat lòmpidu deretu a cudda tarea ma in s'USA s'aiat sighidu a tzelebrare s'ùrtima domìniga de freàrgiu, in àteros paisos europeos – Germània, Àustria, Isvìtzera e Danimarca – sa die de sa fèmina dd'aiant fata sa primu borta domìniga 19 martzu 1911. A nàrrere de Aleksandra Kollonatj, cussa data dd'aiant iscioberada <<ammentende sa rivolutzione contras a su rei de Prùssia de su 1848 chi assustradu dae sa rebellia de su pòpulu armadu, pro parare is chèscias, aiat impromìtidu (istorrende-si-nde luego a pustis) finas su votu a is fèminas.>> In Frantza aiant iscioberadu de tzelebrare su 18 martzu 1911, die de su de corant'annos dae sa Comune de Parigi, aici etotu in Vienna, anca unas manifestadoras s'aiant pigadu a fatu unas cantas banderas rujas (sinnu de sa Comune) pro ammentare is mortos de cudda rebellia.
In Isvètzia dd'aiant fata su su primu de maju 1911, in paris cun sa Die de is Traballadores.
Sa manifestatzione non dd'aiant repìtida ònnia annu, nen dd'aiant tzelebrada torra in totus is paisos: is Rùssia sa primu borta fiat in Burgu de Santu Pedru in su 1913, su 3 martzu, pro s'initziativa de su Partidu Bolscevicu, cun una manifestatzione me in sa Bussa Kalašaikovskij, e acovecada dae sa politzia zarista chi aiat arrestadu is organizadores.
Singurto
Su singurto si podet averguare in unu sìngulu episòdiu o pro unu tzertu perìodu. Su ritmu de su singurto, o su tempus tra sos singurtet, tirat a èssere prus o mancu costante.
Eufèmia de Caltzedònia
Eufemia, santa, martire, originaria de sa Bitinia, regione istorica de s'Asia Minore (Turchia). Una traditzione narat chi a poi de paritzas torturas est istada divorada dae sas belvas, in sa persecutzione de Diocletzianu su 303. Patrona de Rovigno, in Istria. Sa festa su 16 de cabidanni.
Singurto
Un'atacu de singurto, in generale, si risolvet sena carchi interventu, fintzas si medas remèdios domèsticos benint s'ispissu impreados pro intentare de nde reduire sa durada. Su tratamentu mèdicu est a bias netzessàriu in sos casos de singurto crònicu. Difatis si persistet pro diversas oras, o si ripresenta tropu in manera fitiana, podet èssere un'indìtziu de carchi patologia. In piessigna, a tennere repìtidos atacos de singurto in sa matessi die, chi creschent de intensidade e si presentant cun ciclos de 1-2 oras, podet èssere indìtziu de unu scompenso a livellu epàticu o in manera rara (ma cun majore gravidade) renale.
Die internatzionale de sa fèmina
Sa Cunferèntzia de Copenaghen (1910)
In su 1914 etotu, in Frantza, s'aiat tentu una manifestatzione aparitzada dae su Partidu Sotzialista in Parigi su 9 de martzu.
S'8 martzu 1917
Is tzelebratziones ddas aiant aturadas in totus is paisos interessados in sa primu gherra mundiale, aici etotu aiant burradu su cungressu de sa Segunda Internatzionale prevididu in Vienna dae su 23 a su 29 austu de s'annu, cando si depiat tènnere finas sa de tres Cunferèntzias Internatzionale se is fèminas sotzialistas. In Burgu de Santu Pedru, s'8 martzu 1917 is fèminas de sa capitale aiant mòvidu un'avolotu mannu pro s'acabbu de sa gherra: su pagu cunsideru chi ddis aiant postos is cosacos mandados a acovecare sa chèscia ddas aiat incoradas de prus a sighire cun is chèscias agiudende a nde isciuciare su zarismu e a nde pesare sa Rivolutzione russa de freàrgiu. Pro custu motivu, e pro fissare una data comuna pro totus is Paisos, su 14 de làmpadas 1921 sa Segunda cunferèntzia internatzionale de is fèminas comunistas, fata in Mosca sa chida a in antis de abèrrere su de 3 cungressos de s'Internatzionale Comunista, aiat fissadu in s'8 de martzu sa <<Die internatzionale de s'operaja>>.
In Itàlia sa primu Die Internatzionale de sa fèmina dd'ant batida isceti in su 1922, pro initziativa de su Partidu Comunista d'Itàlia, chi dd'aiat tzelebrada su 12 martzu, su primu domìnigu a pustis de cuddu 8 martzu famadu. In cussas dies aiant fundadu su periòdicu Compagna, chi su 1° martzu 1925 aiat publicadu un'artìculu de Lenin, mortu s'annu a in antis, chi remonaiat s'8 martzu pro Die Internatzionale de sa fèmina, ca aiat tentu unu rolu de primore in is lotas sotziales e in sa furriada de su zarismu.
Confusione subra is orìgines de sa ricurrèntzia e ufitzializatzione dae parte de s'ONU
Sa connotatzione belle polìtica de sa Die de is fèminas de is primas manifestatziones, is acontèssidas de sa Segunda Gherra Mundiale e in fines s'assolamentu de sa Rùssia e de su movimentu comunista in su mundu otzidentale, aiant fatu ismentigare is orìgines beras de custa tzelebratzione.
In su segundu pustisgherra, sa die de s'8 martzu dd'aiant acostada a sa morte de chintenas de operajas in su fogu chi diat àere isciusciadu una fàbbrica de camisas in su 1908 in New York, incapas confùndidu cun su fogu de sa fàbbrica Triangle, anca fiant mortos 146 traballadores intr'e mascros e fèminas.
Unas àteras boghes remonaiant is iscontròrios de sa politzia contras a una chèscia de operajas tèssiles chi fiant manifestende in New York in su 1857, àteras ancora remonaiant isciòperos o intzidentes tentos in Chicago, in Boston o in New York.
Mancari is chircas chi is feministas ant fatu in intro de is annos 70 e 80 de su de XX sèculos apant ammustradu chi custas boghes sunt isballiadas, sighint retumbende in is mèdios de massa e finas a intro de is organizatziones sindacales in is primos annos de su de XXI sèculos.
Cun sa risolutzione 3010 (XXVII) de su 18 mese de idas 1972, regordende is 25 annos passados dae sa primu sessione de sa Cummissione subra sa cunditzione de is Fèminas (tenta in Lake Success, in sa Contea de Nassau, intre su 10 e su 24 freàrgiu 1947), s'ONU aiat proclamadu su 1975 “Annu Internatzionale de is Fèminas”.
Su 16 mese de idas 1977, cun sa risolutzione 32/142 s'Assemblea generale de is Natziones Aunidas aiat propostu a totus is paisos, in su respetu de traditziones e costumàntzias locales, de decrarare una die a s'annu “Die de is Natziones Aunidas pro is deretos de is fèminas e pro sa paghe internatzionale” ("United Nations Day for Women's Rights and International Peace") e de comunicare s'isceberu a su Segretàriu Generale. Chin custa risolutzione s'Assemblea aiat reconnotu su rolu de sa fèmina in su caminu pro sa paghe e aiat reconotu s'apretu chi s'aiat de acabbare totus is discriminatziones e de ghetare sa tenta pro una partetzipatzione prena e paritària de is fèminas in sa vida tzivile e sotziale de su paisu insoru. S'8 martzu, chi giai si praticaiat in unos cantos paisos, medas àteros puru dd'aiant pigadu a die ufitziale comuna.
In Itàlia
In cabudanni de su 1944 s'aiat fundadu in Roma s'UDI, Unione Fèminas in Itàlia, dae s'idea de fèminas militantes de su PCI, de su PSI, de su Partidu d'Atzione, de sa Manca Cristiana e de sa Democratzia de su Traballu; Est s'UDI chi aiat isceberadu s'8 martzu pro tzelebrare, in su 1945, sa primu die de sa fèmina in is logos de s'Itàlia liberada. Ispatzada sa gherra, s'8 martzu 1946 dd'aiant tzelebradu in totu Itàlia cun unu sinnu nou: sa mimosa, cunforma un'idea de Teresa Noca, Rita Montagnana e Teresa Mattei, iscioberadu pro èssere unu frore pòberu, fàtzile a agatare apetotu.
A primìtziu de is annos chimbanta, annos de gherra frida e de su ministèriu de Mario Scelba in su Viminale, a intregare, in cussa die, mimosas e rivistas Noi Donne, mensile de s'Unione de is Fèminas Italianas, fiat pretzetadu pro èssere fateria <<de istorbu a s'òrdine pùblicu>>, e a parare unu banchitu peri s'istrada fiat persighidu cummente <<ocupatzione abusiva de logu pùblicu>>. In su 1959 is senadoras Luisa Balboni, comunista, Giuseppina Palumbo e Giuliana Nenni, sotzialistas, aiant presentadu una proposta de lege pro batire sa die de sa fèmina a festa natzionale, ma s'initziativa si fiat pèrdida luego.
Su clima polìticu at cumintzadu a mudare atzigu isceti in su detzènniu afatante ma sa ricurrèntzia at sighidu pagu cunsiderada finas a is annos '70 cando in Itàlia nche fiat essidu a campu su movimentu feminista. S'8 martzu 1972 sa die de sa fèmina dd'aiant afestada in Roma me in Campo de' Fiori: aiat pigadu parte finas s'atora americana Jane Fonda, chi aiat fatu puru una parlata, cando in su mentras una tropa de politzia fiat cordonende sa pratza anca binti millas de fèminas fiant manifestende cun cartellos pro pedire sa legalizatzione de s'istrumìngiu e sa liberatzione omosessuale. Aiant definidu sa coja bagassòngiu legalizadu e s'aiat ispainadu unu volantinu pro pedire chi no esserent Istadu o Crèsia a amministrare totu su protzessu de sa maternidade ma sa fèmina isceti. Cuddas iscritas ddas aiant giuigadas foras de tolleràntzia e sa politzia aiat carrigadu e isfolladu is manifestadoras. Tzitades medas in itàlia, oe in die, tenent istradas, pratzas e giardinos intregados a s'8 de martzu.
1912
S'annu 1912 (MCMXII in nùmeros romanos) est un annu incomintzadu lunis segundu su calendàriu gregorianu.
Naschidos
Giuseppe Anedda Giovanni Pintori Jackson Pollock Robert Doisneau Henry Cartier-Bresson Giulio Einaudi Albert Richter
Plymouth (Montserrat)
Plymouth est una tzitade pantasma de s'ìsula de Montserrat, territòriu de ultre-mare de su Rennu Unidu me is Antillas Piticas, a intro de su Mare Caraìbicu.
Pansessualidade
Sa pansessualidade est s'atraida sessuale, romàntica o/e emotiva cara a persones chentza distìnghere intre sessu suo o identidade de gènere. Is persones pansessuales si podent refèrrere a issos che a tzurpos de gènere, afirmende ca su gènere e su sessu non sunt fatores determinantes in s'atraida romàntica o sessuale cara a àteros.
Plymouth (Montserrat)
In su 1997 sa tzitade est istada evacuada, cando unos cantos metros de chinisu chi beniat dae una sèrie de erutziones vulcànicas dd'ant coberta. Plymouth fiat sa capitale de s'ìsula e at tentu custu tìtulu fintzas a pustis de s'abbandonu suo, mancari is ufìtzios guvernativos siant istados tramudados a Brades. De cunsighèntzia, Plymouth est s'ùnica tzitade pantasma a su mundu chi siat fintzas una capitale. Sa tzitade de Little Bay at a essire sa capitale noa de s'ìsula cando at a èssere pronta.
Fundatzione
S'ìsula de Montserrat fiat istada abbistada (ma non bisitada) in su 1493 dae Cristoforo Colombo in s'ìnteri de su segundu biàgiu suo. Non est istada colonizada in manera istàbile finas a su 1632, cando bividores de s'ìsula de acanta, Saint Kitts, in parte manna de orìgine irlandesa, dd'ant colonizada disigende de èssere lìberos de praticare su catolitzèsimu. Plymouth est istada fundada pagu a pustis e su primu edifìtziu de importu a èssere fraigadu est istadu sa crèsia anglicana de Sant'Antoni in su 1636. Sa punna sua fiat de marcare s'apartenèntzia de s'ìsula a su Rennu de Inghilterra, de religione protestante. Si creet chi no apant postu a sa crèsia su nòmine de unu santu chi ddi naraiant Antoni, ma su de Anthony Brisket, guvernadore de s'ìsula, chi fiat resèssidu a agatare su dinari de fàghere s'edifìtziu.
Dae su sèculu XVII a su XX
Su 17 cabudanni 1989 sa tzitade est istada investida dae s'uraganu Hugo: undas artas prus de ses metros ant isciusciadu su portu, mentras bentu de unos 260 km/h e coladas de aremu ant guastadu unu nùmeru mannu de edifìtzios, comente s'ùnicu ispidale de s'ìsula, e isciusciadu su collegamentu telefònicu, ìdricu e elètricu.
Dae su 1995: s'erutzione vulcànica
A pustis de una sèrie de terremotos durada annos medas, sa tzitade est istada evacuada in su 1995, cando su vulcanu de Soufrière Hills, istudadu dae sèculos, at prodùidu una sèrie de erutziones chi ant inundadu Plymouth cun coladas piroclàsticas, tefra, lahar e chinisu vulcànicu. Plymouth est istada evacuada e torrada a impreare prus bortas, fintzas a cando in su 1997 est istada abbandonada de su totu, in pari cun totu sa metade meridionale de s'ìsula de Montserrat. A sa fine su 80% de is edifìtzios fiat cobertu cun metros de chinisu e isciusciadu, mancari su nùmeru de vìtimas siat istadu limitadu (19 abitantes, mortos in ocasione de s'erutzione de su 25 làmpadas 1997). Dae insandus, s'atzessu a totu sa metade meridionale de s'ìsula est proibidu. Esistet fintzas una zona intermèdia pitichedda in ue s'atzessu est cunsentidu petzi durante sa die, ca no est bisestrada meda.
Fiat craru giai luego chi sa tzitade no diat a èssere pòdida torrada a impreare mancu in su benidore, ca a nche nde bogare su ludu, sa lava e su chinisu diat a bòlere s'impreu de esplosivu, bulldozer e àteros mèdios tropu gastosos pro èssere impreados pro unu traballu mannu de aici. In prus su terrinu, cobertu e brusiadu, non diat a èssere prus bonu pro su coltivu. S'ala setentrionale de s'ìsula fiat amparada dae is montes, duncas at fatu a tramudare is ufìtzios guvernativos in sa tzitade de Brades. Plymouth est però abarrada capitale ufitziale de s'ìsula.
S'isciusciada de sa tzitade at causadu problemas econòmicos mannos, ca Plymouth fiat su prus tzentru urbanu mannu (unu 4 000 bividores) e sede de is prus fainas econòmicas mannas de s'ìsula. Medas de issas sunt istadas tramudadas a àteras zonas, ma su disacatu aiat causadu s'emigratzione de unas 7 000 persones. Sa populatzione totale de Monserrat est calada a unos 4 000 bividores, mancari chi me is annos a pustis una parte de emigrantes siat torrada. In su 2013 est incumintzadu su fràigu de sa tzitade noa de Little Bay, chi una borta urtimada at a essire sa capitale noa de s'ìsula.
Àustria
S'Àustria (in tedescu:Österreich, [ˈøːstɐˌʁaɪç]; in àustro-bavaresu: Ésterreich), ufitzialmente Repùbbrica de Àustria (in tedescu: Republik Österreich), est una natzione in s'Europa tzentrale e ada una populatzione de 8,3 miliones de persones. Sa limba uffitziale est su tedescu. Sa capitale sua est Vienna.
S'Àustria est membru de sas Natziones Unidas] dae su 1955 e membru de s'Unione Europea dae su 1995. In su 1995 at firmadu sos Acòrdios de Schengen e at adotadu s'euro in su 1999.
Zeografia
S'Àustria at istèrrida de 83,879 km² e populatzione de unos 8,5 milliones de bividores. Pigat làcanas in su norte-ovest cun sa Germània, pius de pretzisu cun sa Baviera, in su norte cun sa Repùbbrica Ceca, in s'est cun Islovàchia e Ungheria, in su sud cun Itàlia e Islovènia, in s'ovest cun s'Isvìtzera e su Liechtenstein.
Su territòriu austrìacu est mescamente montosu, essende postu in intro de is Alpes e petzi su 32% de s'istadu s'agatat a artària minore de 500 metros subra su mare. Su pitzu pius artu lòmpet a 3.798 m.s.m.
Istòria
Sas orìzines de s'Àustria moderna remontant a sa dinastia de sos Asburgos, cando su territòriu suo fiat parte de su Sacru Impèriu Romanu-Germànicu. Dae su tempus de sa Riforma Protestante, medas prìntzipes de sa Germània setentrionale, chi non cheriant sutastare a s'autoridade de s'imperadore, aiant aprofetadu de su protestantèsimu che bandera de rebellia. S'imperadore aiat però mantentu cuntrollu subra sos territòrios tedescos e non tedescos de sud, chi fiant abarrados fideles a sa crèsia catòlica. Durante sos de 17 e de 18 sèculos s'Àustria aiat afortigadu sa posidura sua, diventende una de sas potèntzias mannas de Europa e in resposta a sa coronada de Napoleone che imperadore de Frantza, fiat proclamadu s'Impèriu de Àustria in su 1805.
A pustis de sa derrota de Napoleone, fiat sa Prùssia a si fàghere cumpetidore de s'Àustria, pro su domìniu subra totu sa natzione tedesca. In su 1866 fiat cumbàtida sa gherra àustro-prussiana, dae in ue s'Àustria fiat bessida derrotada, aberende s'istrada a sa Prùssia subra su cuntrollu de su restu de sos istados tedescos. In su 1867 s'impèriu fiat riformadu e tramudadu in Impèriu Àustro-Ungheresu. S'Àustria fiat lassada foras dae sa formatzione de s'impèriu Tedescu, acontèssida pagos annos a pustis, ma aiat sighidu polìticas chi nde fiant alliniadas in sas deghinas de annos a sighire, fintzas a sa Prima Gherra Mundiale, in ue sos duos istados fiant intrados alleados, a fatu de sa crise sighida a s'ochidura de s'erederi a sa corona, s'archiduca Frantziscu Ferdinandu de Àustria.
Finida sa gherra in su 1918, s'impèriu fiat iscontzadu e s'Àustria fiat fata repùblica- sa Repùblica Àustro-Tedesca - chi punnaiat a s'unione cun sa Repùblica de Weimar, ma non podiat segundu sos acòrdios istabilidos in su Tratadu de Saint-Germain-en-Laye de su 1919. S'annessione a sa Germània fiat intames fata in su 1938 (Anschluss) suta sa ghia de Adolf Hitler, cando s'istadu fiat ocupadu dae sas tropas nazistas, cun su mannu cunsensu de sa popùlatzione austrìaca. Sa repùblica austrìaca fiat torrada a costituire cun s'agabbu de sa Segunda Gherra Mundiale, in su 1945. In su 1955 su Tratadu de Istadu austrìacu torraiat a ribaire sa soberania de s'istadu, a s'agabbu de s'ocupatzione. In su propiu annu su parlamentu austrìacu aiat iscritu sa Declaratzione de Neutralidade, chi declaraiat comente sa Segunda Repùblica Austrìaca si diat mantènnere permenentemente neutrale.
Oe s'Àustria est una repùblica parlamentare cumposta de noe istados federales.
Economia
S'Àustria est su de 12 istados pius ricos de su mundu pro richesa peròmine, cun una economia de mercadu isvilupada e artos livellos de vida. Fintzas a su 1980 medas aziendas indùstriales austrìacas fiant natzionalidas. In annos pius reghentes sa privatizatzione at reduidu is propiedades de s'istadu a livellos cumpartzìbiles cun sas àteras economias de su continente. Impare a s'indùstria, su turismu internatzionale rapresentat sa fita pius importante de s'economia natzionale.
Demografia
Istoricamente sos austrìacos fiant cunsiderados tedescos, ma a pustis de sas duas gherras mundiales su cunsideru chi li est dadu at cambiadu. A s'agabbu de sa Prima Gherra Mundiale, cun s'iscontzu de s'Impèriu Àustro-Ungheresu sos polìticos aiant proclamadu sa repùblica, chi si declaraiat Deutschösterreich (tedescu-austrìaca), parte de sa Repùblica tedesca. S'unimentu de sos duos istados fiat però controidu dae su Tratadu de Saint-Germain-en-Laye, che cunditzione imposta dae sas potèntzias binchidoras de sa gherra, in s'intentu de prevènnere sa formatzione de unu istadu tedescu cun territòriu tropu mannu, capatzu de torrare a rapresentare una minetza pro sos echilìbrios europeos. A fatu de sa Segunda Gherra Mundiale (a chi s'Àustria aiat pigadu parte unida a sa Germània nazista) sunt istados fatos isfortzos importantes pro creare una identidade natzionale distinta. In die de oe sa majoria de is austrìacos si bidet diferente che unu tedescu de Germània, mancari sighet a s'agatare unu movimentu polìticu-culturale chi cheret ca totu sas persones de limba tedesca cumponent una natzione sola, chentza de abbaidare sas làcanas istatales. Prus de su 91% de sa populatzione su cunsiderat simpremente austrìaca.
Sas minorias ètnicas sunt costituidas dae unos 13.000-40.000 islovenos biventes in Carìntzia, unos 30.000 croàtos e ungheresos in su Burgenland, totus minorias chi godint de deretos ispetziales reconnotos dae s'istadu. Sos islovenos de Istìria (unos 1.600-5.000) non sunt reconnotos e no tenet deretos ispetziales.
Unu austrìacu de bator bivet in sa capitale Vienna. Su 19% de sa populatzione residente austrìaca tenet a su mancu unu parente de orìgines no austrìacas. Sas etnias prus numerosas sunt tedescos federales, bòsniacos e turcos.
Sa majoria de sa populatzione faeddat unu dialetu locale de su dialetu bavaresu, mancari siat su tedescu standard sa limba ufitziale de s'Àustria, intendida però dae is austrìacos che a limba ischida. Àteras limbas faeddadas in Àustria sunt s'ungheresu e su croàtu (in su Bundesland de Burgenland, e s'islovenu (in Carìntzia e Istìria).
Lower (grupu musicale)
Is Lower sunt unu cumpressu post punk formadu in su 2009 in Copenaghen, Danimarca.
Antoni Todde
Antòni Todde (22 de jannàrju de su 1889 - 3 de jannàrju de su 2002), pèri connòttu comènte tzìu Antòni, fit s'òmine in su mundu a campàre de prus dae sa morte de s'americànu John Painter fìntzas a cando est iscumpàrtu issu puru, a s'edàde de 112 annos e 346 dies. Pro unu tzertu tempus, si cussideràbat su veteranu de tres chi aìat viviu de prus pèri tottu s'arcu de s'istòria.
Bìda
Antoni Todde fit nàschiu in su 22 de jannàrju de su 1889 in Tìana, bidda de sa provìntzia de Nùgoro in ube, paris chin ateros trètos pèri su mundu, bi aìat unu numeru mannu de sos chi colabant sos chent'annos; in Sardinna s'istìma est belle su de duos cufforma sos ateros locos e istados, sènde de unos 135 pro milione de abitadores. Custu podet inditàre una causa genetica, e pro custa resòne si ant fatu chìrcas pro mèdiu de su prelevamèntu de sàmbene a sos sardos chi aìant brincàu 95 annos. Atera particularidàde sarda est s'echilìbriu proportzionàle tra òmines e fèminas chi còlant chentu annos: in sa provintzia nugorèsa est belle su matèssi, ma in aterùbe puru no est de mancu de un'omine cada duas feminas. Custa carateristica de sa Sardinna si pòdet pònner a paragone a sa de un'atera ìsula, Okinawa in Giappone.
Sa famìlia de Todde etòtu at viviu a longu: a sa morte sua, s'omine (de s'ateru, fit ja biudu dae 11 annos) aìat lassàu una sorrastra chentenàrja e una sorre chi ja lu fit belle. Fìntzas sos parentes suos ant campàu meda: sa mama fit resessia a lòmpere a 99 annos, morìnde atoscàda dae casu chi fit a puntu malu. Todde non pipàbat e buffàbat una tassa de binu ruju cando gustàbat. At fattu su pastore fìntzas a 85 annos. Traballànde non fachìat mai imprèu de macchina, andànde pètzi a caddu o pedes cando li cumbenìat. Fit acostumàu a mandicàre pasta e supas e, a bìas, porcheddu e anzone.
Sordàu in sa prima gherra mundiale, lu aìant ricoveràu una borta ebbìa in bida sua cando fit fèrtu in battàlla. In su 1920 si aìat cojubàu; dae sa muzère Maria at tèntu chìmbe fìzos, bàtor feminas e unu màscru. Maria fit ispiràda in su 1990.
Est istàu pro càrchi tempus s'omine prus annòsigu de tottus sas gherras, superàu a pùstis dae Emiliano Mercado (chi, peròe, no aìat gherràu) e dae Moses Hardy (ma pro s'edade sua b'at carchi dùda).
Little Bay
Little Bay est una tzitadedda chi amegant de fraigare in s'ìsula caraìbica de Montserrat pro nde fàghere sa capitale. Est acanta de Brades, sa capitale de facto provisòria a pustis de s'erutzione de su 1997.
Istòria
Sa populatzione at dèpidu abbandonare in su 1997 sa capitale ufitziale de Montserrat, Plymouth, in su sud de s'ìsula, a pustis chi s'erutzione de su vulcanu Soufrière Hills de su 1995 dd'at interrada. Dae insandus sunt istados fatos unos cantos edifìtzios guvernativos provisòrios in Brades, chi est essida capitale polìtica in su 1998. In s'incomintzu, su trasferimentu depiat èssere temporàneu, ma dae tando est abarrada de facto sa capitale de s'ìsula.
Su progetu est finantziadu dae su guvernu de Montserrat e de su Dipartimentu pro s'isvilupu internatzionale de su guvernu britànnicu.
In su 2012 est istadu detzìdidu unu pranu pro su fràigu de edifìtzios guvernativos. Intre is àteras cosas, at a èssere fatu unu portu nou, chi at a èssere bonu a manigiare naves finas a una longària de 300 metros. Custu diat dèpere favorire fintzas su tràficu de is naves de crusiera. Su costu totale istimadu est de a su mancu 200 milliones de dòllaros de Istados Unidos, sa metade pro su portu. In su 2013 est incomintzadu su traballu pro aprontare s'àrea pro su fràigu. In su maju 2019 ant incomintzadu a fraigare su portu.
Black Market Clash
Super Black Market Clash
Super Black Market Clash est sa bersione in CD de s'arbum Black Market Clash.
Istùrridu
S'isturridu est una violenta emissione de àera dae sos purmones. Benit a parusu currelada a un'istadu de infiammazione virale, in manera tìpica in su raffreddore. Sa funtzione de su mecanismu pro cale si istùrridat est eliminare tràmite sas bias aèreas sos agentes patògenos. Si podet fintzas isturridàre a sighire de una reatzione allèrgica a carchi sustàntzia piessigna opuru in manera simple pro irritazione de sas mucosas nasales causada dae prùere, pepe, ammoniaca e unas àteras sustàntzias.
Si podet isturridare fintzas castiende su sole o unas àteras fontes de lughe, in custu casu si faeddat de istùrridu riflètidu foticu. Sa sìndrome fiat nòdida giai a su tempus de sos antigos gregos e Aristòtele nd'at fatu mentovu in carchi òperas suas. Riguardat belle su 15-35% de sa populatzione.
Non sunt petzi sos umanos a isturridare, ma medas mammìferos abberu, intre cales fintzas sos animales domèsticos comente a su cane e su gatu.
Cando una persone isturridat, sa lestresa cun sa cale su mucu lassat su nare podet essere a sos 160 km/h; segundu un'istùdiu de sos ricercadores de s'Exel University de Filadèlfia su starnuto diat biagiare a 320 km/h.
Sabarussa
Sabarussa est una bidda de sa Provìntzia de Aristanis in su Campidanu e tenet 2.493 bividores.
San José (Califòrnia)
San José est un atzitade de unos 971.000 bividores de sos Istados Unidos de Amèrica, chi s'agatat in s'istadu federadu de Califòrnia. Est sea de sa Contea de Santa Clara.
San José est sa bidda prus manna de 3 in Califòrnia e sa de 10 in sa natzione. Pigat parte a sa Bay Area, area metropolitana isvilupada a inghiriu de sa Baia de San Francisco, chi contat 7 milliones de residente, e chi est s'area urbana prus manna de 5 in sos USA.
Sa tzitade est istada capitale de sa Califòrnia intre su 1850 e 1851.
Motore a combustione interna
Unu motore a combustione interna (chi si diat pòdere narrere puru motore a brusiamentu internu) est unu tipu de màchina chi otenet energia mecànica diretamente dae s'energia chìmica produìda dae unu combustìbile chi brujat intro de un'aposentu de combustione, sa parte printzipale de unu motore. S'utilizant motores a brujamentu internu de bator tipos: Tantu sos motores Otto comente sos dièsel si fràigant in modellos de duos e bator tempos.
Istòria
Sos motores a combustione interna s'ant fatu comente a sustitutos de sos motores a brujamentu de foras (màchinas de papore), cun s'idea de afidare sa fonte de calore de foras de sa màchina  a intro de su tzilindru, e gai megiorare su funtzionamentu suo.
Su Pyréolophore, su primu motore a combustione interna, est istadu cuntzepidu, creadu e disvilupadu dae Nicéphore Niépce cun su frade majore suo Claude, e at retzidu una patente su 20 de trìulas 1807 de s'imperadore Napoleone Bonaparte, appustis de àere artzadu cun èsitu bonu su riu Saône.
Fundados supra su ciclu de Carnot, publicadu in su 1824, e sos traballos de Alphonse Beau de Rochas, publicados in su 1862, si faghiant motores chi consumiant gas pòberu (gas de illuminadura). Petzi in su 1860 Jean Joseph Etiene Lenoir nd'at fatu unu chi funtzionaiat in manera curreta.
Su 1862 su Sr. Nikolaus August Otto at costruidu unu protòtipu appustis chi su ciclu suo s'est isfatu, e fiat petzi finas a 1872, giuntu cun Gottlieb Daimler e Wilhelm Maybach, chi ant criadu sa cumpannia Gasmotoren-Fabrik Deutz AG, pro pònnere in cummèrtziu motores de ciclu otto.
In su 1887 su Sr. Rudolf Christian Karl Diesel at publicadu unu traballu mentovadu Theorie und ainas rationellen construction in Wärmemotors zum Ersatz der Dampfmaschine und der heute bekannten Verbrennungsmotoren, chi cheret nàrrere de sa teoria e sa costrutzione ratzionale de unu motore tèrmicu chi remplaset sa màchina de papore e sos motores de combustione connotos oe, chi est su printzìpiu de su ciclu suo. In su 1893 e essende impiegadu in sa fàbrica MAN in Ausburg at montadu unu protòtipu chi at presentadu comente a motore a ògiu pisùdu, e su motore funtzionale l'at presentadu in s'Espositzione Universale de Paris de su 1900.
Pustis, e fundados supra custos traballos, b'ant àpidu megioros, dèvidos a s'impiantu suo in automòbiles e aeroplanos chi ant megioradu su funtzionamentu e rendimentu suos.
Istrutura e funtzionamentu
Sos motores Otto e sos dièsel tenent sos matessi elementos printzipales.
Architetura
In nd'unu motore multi-tzilìndricu, e segundu su disponimentu de sos tzilindros, e ant diversas cunfiguratziones de motore: Est su tipu de motore prus ricurrente, in ue sos tzilindros sunt collocados un'in fatu de s'àteru. Est comente si duos motores liniares benint unidos pro su arvore a cuidales, cun sos blocos formende una V. Est un'istrutura utilizada meda in motores mannos, e in veturas americanas. Est una derivatzione de su motore a V cando custa faghet 90°. Est una àtera derivatzione de su motore a V in ue s'abertura de sa V est de 180°, est a nàrrere, chi sos tzilindros sunt opostos unos cun sos àteros. Comente a esempru tenimus sas antigas BMW o sas veturas Porsche. Si nùmenat s'asse de su motore chi giughet prus de 2 blocos de tzilindros, normalmente 3 blocos. B'at una àtera istrutura puru connota cun su nùmene de Y, pro su disponimentu de sas fileras suas de tzilindros, chi regordant custa lìtera. Cando sos tzilindros sunt dispostos a inghìriu de su arvore a cuidales, amus a faeddare de unu motore a isteddu. Est de narrere chi in custos motores b'at una biela chi si nùmenat biela mama in ue andant connètidas sas àteras. Comente a esempru si podent ammentare sos antigos motores de aviatzione. Est cando si connetent sos arvores a cuidales de duos motores V, normalmente boxer, in intro, pro mèdiu de ingranàgios.
Càmera de combustione
Sa càmera de brujamentu est unu tzilindru, in generale fissu, tancadu a un'estremu e intro de su cale làssinat unu pistone meda istrintu, garantinde·nde s'agguantu de sos chircos o tretos. Sa positzione conca a in intro (puntu mortu superiore) e a fora (puntu mortu inferiore) de su pistone modìficat su volùmene chi esistet intre sa cara interiore de su pistone e sos muros de sa càmera. Su pistone est unidu mediante un'asse a sa biela e custa a s'arvore a cuidales, chi cunvertit su movimentu liniare de su pistone in movimentu tzirculare.
In sos motores de diversos tzilindros s'arvore a cuidales tenet diversos cuidales (chintorza in limbàgiu) ue andant connètidas sas bielas de cada tzilindru (mancu in sos motores in isteddu), de manera chi s'energia produida dae cada tzilindru s'àplicat a s'arvore a cuidales in nd'unu puntu determinadu dae su giru. Sos cuidales sunt dotados de volantes e contrapesos pisudos, sa inèrtzia de sos cales mìnimat s'irregularidade de su movimentu de s'asse. Unu motore podet tènnere dae 1 a 28 tzilindros.
Torneu de sas Iscuadras Istòricas de su Fùbalu Catalanu
Su Torneu de sas Iscuadras Istòricas de su Fùbalu Catalanu (in catalanu Torneig d'Històrics del Futbol Català), mutidu a s'ispissu Istòricas (Històrics), est unu torneu amistosu de fùbalu chi est resèssidu a balangiare unu prestìgiu mannu in intro de su fùbalu catalanu minore. Organizadu finas de su cumintzu dae su Futbol Club Martinenc pro festare su de 75 anniversàrios suos, su tzìrculu isportivu de su Guinardó est istadu s'autèntica ànima de su torneu, essende s'organizadore de su majore nùmeru de editziones.
Istòria
S'idea de creare su torneu est nàschida in su beranu de su 1983 cando sa Giunta Diretiva de su Martinenc, presidida in cuss'època dae Manuel Dengra Buendía, s'est addobiada pro istudiare sos atos de su de 75 anniversàrios de s'ente. Dae cue s'idea de fàghere unu campionadu amatoriale cun iscuadras de sos bighinados de Bartzellona.
Su Martinenc aiat pedidu sa collaboratzione de sos tzìrculu isportivos prus serentes e, bidu su positivu cumprou issoro, aiant definidu a sa fine sos partetzipantes, cun bator iscuadras de sa de tres divisiones: Sant Andreu, Horta, Júpiter e Europa; e bator de sa Regional Preferente: Poble Sec, Ibèria, Sants e su matessi Martinenc. Dae tando, sa cumpetitzione si tenet ogni annu in su campu munitzipale de Guinardó, cun sas etzetziones chi sighent:
Sistema de competitzione
Tantu su nùmeru de sos clubs iscritos comente su formadu de su torneu sunt cambiados durante sos annos. Oe nche partètzipant 12 iscuadras de Bartzellona tzitade e de sa periferia sua chi tèngiat prus de 70 annos de istòria. Custas 12 iscuadras s'adòbiant in 4 grupos de 3 iscuadras mediante una sorteada e utilizende sos de Segunda Divisione B comente a capos de sèrie. Sas iscuadras de cadaunu de custos grupos giogant unu partidu triangulare intre issos (3 partes de 45 minutos) in una matessi die e de sa manera imbeniente: Si sas tandas anterioras de rigores acabant in parègiu, sas ghetaduras s'acadessent un'a unu finas a l'iscontzare. Sos 4 binchidores de sos triangulares s'iscaretzint a sas semifinales in partidos normales de 90 minutos. Sos duos binchidores de sas semifinales giogant sa finale, de 90 minutos puru. In casu de parègiu in sas semifinales e finale, si faghet una tanda de 5 ghetaduras de rigores. Si sighit su parègiu, sas ghetaduras s'acadessent un'a unu finas a l'iscontzare.
Istadìsticas de sos binchidores
‡ Isquadra B.
Sitzìlia
Sa Sitzìlia est un'ìsula de su mare Mediterràneu otzidentale, e una regione autònoma a istatutu ispetziale de sa Repùbrica Italiana. Est sa regione prus manna de tota s'Itàlia e s'isula prus manna de su mare Mediterràneu, dui bivint prus de chimbe milionis de personas e sa seu est Palermu.
Su presidente de sa Regione est Nello Musumeci de sa Coalitzione de centru-destra (Fortza Italia) eligiu in cabudanni 2017.
Provìntzias
Sas Provìntzias sunt 9:
Politigas
In Sitzilia sa pulitiga est in sa Assimbrea Riggiunala Siciliana.
Detroit
Detroit est una tzitade de sos Istados Unidos, sa prus populada chi s'agatet in s'istadu de su Michigan e sa majore a cara de sa frontera cun su Cànada. Est fintzas su cabulogu de sa contea de Wayne. Sa munitzipalidade de Detroit at populatzione istimada de unos 673.000 bividores, faghende·nde sa de 23 tzitades prus populadas de sos Istados Unidos de Amèrica. S'àrea metropolitana, connota che Metro Detroit, contat unas 4.3 milliones de personas, chi nde faghent sa segunda prus manna in su Midwest a fatu de Chicago.
Alcalá de Ebro
Alcalá de Ebro est una comuna ispagnola de 295 bividores situada in sa comunidade autònoma de Aragona.